અમદાવાદ: દેશની ટોચની અને પ્રતિષ્ઠિત તપાસ એજન્સી સીબીઆઇ હંમેશાં વિવાદમાં રહી છે. સીબીઆઇએ અનેક મોટા કેસો ઉકેલ્યા છે તો ઘણા બધા કેસોમાં પછડાય પણ ખાધી છે. અમદાવાદની ખાસ સીબીઆઇ કોર્ટોએ ગત મહિને ડિસેમ્બરમાં અધિકારીઓ સામેના ૧૧ કેસના ચુકાદા સીબીઆઇ માટે લપડાક સમાન નીવડયા છે. અલગ અલગ કોર્ટ દ્વારા આ ૧૨ પૈકી ૧૧ કેસમાં આરોપીઓને નિદોષ છોડી મુકાયા છે અને સીબીઆઇની તપાસ પર કોર્ટ દ્વારા આકરી ટીકા કરવામાં આવી છે.